ТIехула тIе, цара баьхнарг тIечIагIдо, оцу "удуговгIеран" а, вукху "дауевгIеран" а юкъарчу гIулкхаша. Ткъа церан уьш ишта хиларна билгало ю, цара нохчийн къоман цхьааллийн шендаш дол-долучохь "хьоькхург", цхьа "херх" хилар. Шен хенахь, КГБ-н 5чу (идеолгин) урхалло вай къам массо а кепара дIа-схьа декъа шайга белларийг. Цундела, оцу вайн "националисташа" а, "исламисташа" а цкъамукъне шаьш "галбевла" а, нохчийн барт хуьлург дийца а цадуьйцу. Вуьшта ала деза, вайн цхьаболчу кхетам болчу наха, цаьргара нохчашна и кхерам шайна гуш хиларе терра, царна дуьхьала мелла а болх дIакхоьхьуш хиларх а. Ша ду, и болх цара кIезга бар а, и беш берш, наг-нагахь бен а цахилар. Масала, цараха ву, нохчийн гIараваьлла яздархо Ахмадов Муса а. Ша, дауевгIеран ламарой нохчий а бац, бохучу эладиттанах, реза вацарца, цхьана меттехь; ... ламарой шайн амалашца мелла а шога хилар, цаьрга охьанцара хьала бусулба дин, мелла а тIаьхьоо кхачарна ду", бохург яздеш волу.